එමෙන්ම ශ්‍රී ලංකාව මිලදී ගත් ෆයිසර් එන්නත් තොගයෙන් දැනට ලැබී ඇති එන්නත් මාත්‍රා 26,000, කොළඹ එක සිට 15 දක්වා ප්‍රදේශවල අවුරුදු 55 ට වැඩි ඇස්ට්‍රාසෙනෙකා පළමු මාත්‍රාව ලබාගත් ජනතාවට දෙවන මාත්‍රාව ලෙස අද සිට ලබාදෙන බවයි යුද හමුදාපති ජෙනරාල් ශවේන්ද්‍ර සිල්වා ප්‍රකාශ කළේ.ස්පුට්නික් වී එන්නත් තොගය රුසියාවේ ගැමලෙයා වෛද්‍ය නිෂ්පාදනාගාරයේ සිට එක්සත් අරාබි එමීර් රාජ්‍යයේ ඩුබායි වෙත රැගෙන විත් එතැන් සිට එමිරේට්ස් ගුවන් සේවයට අයත් භාාණ්ඩ ප්‍රවාහන යානයකින් කටුනායක ගුවන් තොටුපල වෙත රැගෙන එනු ලැබුවා.